recursal/SuperWikiNEXT-32B huggingface dataset:
হাইতীয় বিপ্লবের পতাকা, *লিবার্তু ও লা মর্ত"* (স্বাধীনতা বা মৃত্যু) শব্দ লিখিত।
**ক্যাথরিন ফ্লন**, ছিলেন একজন হাইতীয় মেয়ে-গর্জি, দেশপ্রেমিক ও জাতীয় নায়িকা। তিনি হাইতীয় বিপ্লব ও স্বাধীনতা সংগ্রামের এক অন্যতম মুখ হিসেবে পরিচিত। তিনিই প্রথম হাইতীয় পতাকা সেলাই করেন ও বিপ্লবে এক গুরুত্বপূর্ণ ভূমিকা পালন করেন।

প্রাথমিক জীবন
-------------

ক্যাথরিন ফ্লন সেন্ট-ডোমিং এর আর্কাহিতে জন্ম গ্রহণ করেন। তাঁর পিতা-মাতা ফ্রান্স থেকে টেক্সটাইল-এর ব্যবসা করতেন। সময়ের সাথে সাথে নিজস্ব কর্মশালায় তিনি একজন মেয়ে-দর্জি হয়ে ওঠেন। এক সময় তিনি কিছু শিক্ষার্থীদের এই কাপড় বোনার শিক্ষাও দিতেন। তিনি ছিলেন জিন-জ্যাক ডেসালাইনসের ধর্মকন্যা।

হাইতীয় বিপ্লবী অনুসারে, ফ্লোন আর্কাইয়ের কংগ্রেসের শেষ দিন, ১৮০৩ সালের ১৮ মে দেশের প্রথম পতাকা তৈরি করেছিল। বিপ্লবের নেতা জিন-জ্যাক ডেসালাইনস, ফ্লনের ধর্মপিতা, ফ্রান্সের কাছ থেকে বিচ্ছিন্ন হওয়ার ইচ্ছা প্রকাশ করেন। তাই সেখানে তিনি একটি ফরাসি পতাকা কেটে ফেলেন। তিনি পতাকার কেটে ফেলা টুকরোগুলি ফ্লোনকে দিয়েছিলেন। পরবর্তীকালে সেই কেটে ফেলা পতাকার থেকেই ফ্লন তৈরি করেছিলেন হাইতীয় বিপ্লবের পতাকা। নতুন পতাকাতে সাদা, নীল ও লাল রঙের স্থান দেওয়া হয়েছিল। যার মধ্যে নীল ও লাল রঙ হাইতির কালো এবং মুলাত্তো নাগরিকদের মধ্যে মিলন ঘটাতে সাহায্য করেছিল। 

ঐতিহাসিকরা পতাকা তৈরির এই কিংবদন্তি ইতিহাসের মধ্যে কিছু সীমাবদ্ধতা লক্ষ্য করেছেন। উদাহরণস্বরূপ, বিপ্লবের প্রাথমিক উৎসগুলি থেকে জানা যায় যে, বিদ্রোহীরা আরকাইয়ে সম্মেলনের আগে নীল-লাল পতাকা ব্যবহার করেছিল।

হাইতীয় সংস্কৃতি এবং স্মৃতি
---------------------------

ক্যাসিল ফাতিমান এবং ড্যাডি বাজিলের পাশাপাশি ক্যাথেরিন ফ্লনকে হাইতীয় স্বাধীনতার তিনটি মুখ্য নায়িকাদের একজন হিসাবে বিবেচনা করা হয়ে থাকে। ক্যাথরিন ফ্লনের জন্মভূমি আর্কাহিকে বর্তমানে "পতাকা নগর" হিসাবে উল্লেখ করা হয় এবং ১৮ই মে তারিখে তিনি প্রথম পতাকা তৈরি করেছিলেন বলে ওই দিনটি জাতীয় ছুটিতে পরিণত হয়েছে। বিপ্লবের প্রতীক হিসাবে কাজ করার পাশাপাশি ফ্লোন হাইতীয় মহিলাদের মধ্যেও প্রশংসার চিত্র হয়ে উঠেন। সামাজিক অনুষ্ঠান এবং মহিলা নেতৃত্বাধীন নেতাকর্মী আন্দোলনগুলির নামকরণ করা হয়েছে বিপ্লবী নায়কের নাম অনুসারে। উৎসব এবং জাতীয় ছুটির দিনগুলিতে যুবতীরা ফ্লোন এবং অন্যান্য মহিলা বিপ্লবীদের মতো পোশাক পরেন, বিপ্লব এবং পুরো হাইতীয় ইতিহাসে নারীর ভূমিকার দিকগুলিকে তুলে ধরেন। 

২০০০ সালে প্রকাশিত ১০-গুর্ডিস হাইতীয় নোটে ক্যাথরিন ফ্লনের ছবিটি তুলে ধরা হয়েছিল।

তথ্যসূত্র
---------

1. ↑  Henderson, H. সম্পাদক (২০১৫)। ""Haiti Flag and University Day""। *Holidays, Festivals, and Celebrations of the World Dictionary*। Detroit, MI: Omnigraphics, Inc.।
2. ↑  Girard, Philippe R. (২০০৯-০১-০১)। "Birth of a Nation: The Creation of the Haitian Flag and Haiti's French Revolutionary Heritage"। *Journal of Haitian Studies*। **15** (1/2): 138, 141। জেস্টোর 41715156।
3. ↑  Accilien, Cécile; Adams, Jessica; Méléance, Elmide, সম্পাদকগণ (২০০৬)। *Revolutionary Freedoms: A History of Survival, Strength and Imagination in Haiti*। Coconut Creek, FL: Caribbean Studies Press। পৃষ্ঠা 91।
**দরিয়াগঞ্জ** (আক্ষরিকভাবে এর অর্থ নদীতে পরিবহন করার হাট বা বন্দর) হলো দিল্লির একটি অঞ্চল, যা পুরান দিল্লি বা শাহজাহানাবাদের দুর্গঘেরা শহরের অন্তর্ভুক্ত। দরিয়া মানে নদী, এখানে শাহজাহানাবাদের দুর্গের পাশ দিয়ে বয়ে যাওয়া যমুনার কথাই বোঝায়। মধ্য দিল্লি জেলার তিনটি উপজেলার মধ্যে একটি হলো দরিয়াগঞ্জ। উপজেলাটি নেতাজী সুভাষ চন্দ্র বসু রোডের শুরুতে অবস্থিত দিল্লি গেট থেকে লালকেল্লাগামী সড়ক অবধি বিস্তৃৃৃত।

ইতিহাস
------

দরিয়াগঞ্জের আনসারি রোড থেকে তোলা শাহজাহানাবাদের প্রাচীরের চিত্র
দরিয়াগঞ্জে দিল্লির অন্যতম পুরানো সেনানিবাস রয়েছে। ১৮০৩ খ্রিস্টাব্দের পর আপৎকালে সৈন্য সরবরাহের জন্য এখানে ভারতীয়দের সৈন্যশিবির তৈরী হলেও পরে তা আরো নদীতটের দিকে সরিয়ে নিয়ে যাওয়া হয়। পুরানো দিল্লিতে বর্তমান 'নতুন দরিয়াগঞ্জ'টি ছিলো ব্রিটিশ দরিয়াগঞ্জ সেনানিবাস, যা একসময়ে দিল্লিতে ব্রিটিশ উপনিবেশের সূত্রপাত বলে মনে করা হয়। নতুন দরিয়াগঞ্জ বাজারটি আগে *ফৈজ বাজার* নামে পরিচিত ছিলো। বাংলা-পাঞ্জাব ভাগের পর এই অঞ্চলে বিভিন্ন স্থান থেকে বণিক সম্প্রদায় এসে বসবাস করা শুরু করে। দরিয়াগঞ্জের পূর্বদিকে যমুনা নদীর তীরে অবস্থিত রাজঘাট স্মৃতি সমাধিস্থল। দরিয়াগঞ্জের ফুলমণ্ডী তথা ফুলের বাজারটি ১৮৬৯ খ্রিস্টাব্দের আশেপাশে স্থাপিত হয়। শুধু তাই নয় বর্তমানে কম ভৌগোলিক অবস্থান সত্ত্বেও বাজারটির যথেষ্ট খ্যাতি রয়েছে।
১৯১১ খ্রিস্টাব্দে নতুন দিল্লিতে ভারতের রাজধানী স্থাপন করার পরে পাহাড়গঞ্জ এবং দরিয়াগঞ্জই ছিলো দুটি অঞ্চল যা পুরান ও নতুন দিল্লি মধ্যবর্তী অঞ্চল হিসাবে পরিগণিত হতো। ১৯৩১ খ্রিস্টাব্দ থেকে এই অঞ্চল দুটি "দেওয়ালঘেরা শহর" নামে পরিচিতি পায়। এদের মধ্যে দরিয়াগঞ্জ ছিলো দেওয়াল বেষ্টিত শহরের প্রান্তের দিকে "দিল্লি গেট"-এর নিকটে অবস্থিত।

রন্ধনশৈলী
---------

দরিয়াগঞ্জে অবস্থিত দিল্লির পুরানো রেস্তোরাঁ মোতি মহল ডিলাক্স ছিলো দিল্লির কোনো এককালের একমাত্র রেস্তোরাঁঁ। কুন্দনলাল জাগ্গি, ঠাকুরদাস মগো, কুন্দনলাল গুজরাল এঁদের মিলিত প্রচেষ্টার আবিষ্কার বাটার চিকেন (মুর্গ মাখনি) এবং আধুনিক ভাবে তৈরী ডাল মাখনি বিশেষ প্রসিদ্ধি পায়৷  এটি মূলত পাঞ্জাবি খাবার নির্মাণের জন্য খ্যাত৷ অপর একটি নামকরা রেস্তোরাঁ হলো *চোর বাজারি*, যা ডিলাইট সিনেমা হলের নিকটে অবস্থিত এবং এটি বেশকিছু বছর ধরে আগতদের কাশ্মীরি খাবার পরিবেশন করে আসছে।

এদুটি ছাড়াও দিল্লিবাসীর কাছে দরিয়াগঞ্জ বিভিন্ন ধরনের খাবারের দোকানের জন্য খ্যাত। দরিয়াগঞ্জে স্থানীয় ও পর্যটকদের অন্যান্য গন্তব্যগুলি হলো, *বানিয়াঁ অব গুপ্তাজি*, *দেবী কে কুলচে*, *পিণ্ডি কা দহি* ইত্যাদি।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৯।
2. ↑  "Darya Ganj has colonial facade"। The Times of India। ১৪ এপ্রিল ২০১০। ১১ মে ২০১৩ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৯।
3. ↑  Fanshawe, p. 67
4. ↑  Ashok Kumar Jain (২০০৯)। *Urban transport: planning and management*। APH Publishing। পৃষ্ঠা 176। আইএসবিএন 81-313-0441-8।
5. ↑  "Pin Code of Daryaganj Delhi"। citypincode.in। ২০১৬-০৩-০৬ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৯।
6. ↑  "A tale of two cities"। Hindustan Times। ১ সেপ্টেম্বর ২০১১। ২০১৫-০৭-০২ তারিখে মূল থেকে আর্কাইভ করা।
7. ↑  "100 years of Dilli Khana"। Business Line। ২০১১।
8. ↑  The modern *dal makhani* was invented by Moti Mahal  ওয়েব্যাক মেশিনে আর্কাইভকৃত ১ মার্চ ২০১২ তারিখে Vir Sanghvi website.
9. ↑
**ছয়পুকুরিয়া বালিকা উচ্চ বিদ্যালয় ও কলেজ** বাংলাদেশের বগুড়া জেলার সদর উপজেলার একটি শিক্ষাপ্রতিষ্ঠান। এখানে মাধ্যমিক ও উচ্চ মাধ্যমিক শ্রেণীতে শিক্ষা কার্যক্রম চালু আছে।

ইতিহাস
------

শিক্ষা প্রতিষ্ঠানটি ১৯৭২ সালে প্রতিষ্ঠিত হয়।

শিক্ষা কার্যক্রম
----------------

এখানে বিশেষায়িত শিক্ষা কার্যক্রম এর অধীনে শুধুমাত্র মেয়েদের জন্য পড়াশোনার ব্যবস্থা আছে। এখানে বিজ্ঞান মানবিক এবং ব্যবসায় শিক্ষা বিষয়ে পড়ানো হয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত হয়। প্রতিষ্ঠানটির প্রধান হিসেবে দায়ীত্ব পালন করছেন অধ্যক্ষ মোছাঃ আইনুন নাহার। এছাড়াও পরিচালনা কমিটি’র সভাপতি হিসেবে দায়ীত্ব পালন করছেন আলহাজ আব্দুল লতিফ মন্ডল।

অর্জন
-----

সেকায়েপ কর্তৃক বগুড়া সদর উপজেলার শ্রেষ্ঠ শিক্ষাপ্রতিষ্ঠান নির্বাচিত হয়।
এছাড়াও ২০১৭ ও ২০১৮ সালের এসএসসি ও জেএসসি পরীক্ষায় শতভাগ পাস করে শিক্ষার্থীরা।

তথ্যসূত্র
---------

1. ↑  "উপজেলা মাধ্যমিক শিক্ষা অফিস বগুড়া সদর, বগুড়া"। *বাংলাদেশ জাতীয় তথ্য বাতায়ন*। মন্ত্রিপরিষদ বিভাগ, এটুআই, বিসিসি, ডিওআইসিটি। ১৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৯।
**দিনারা নুরসুলতানকিজি নজারবায়েভা** (কাজাখ: Di'nаrа Nursultаnqyzy Nаzаrbаеvа; রুশ: Динара Нурсултановна Назарбаева, প্রতিবর্ণী. **Dinara Nursultanovna Nazarbayeva**) (জন্ম ১৯ আগস্ট ১৯৬৭)) তিনি কাজাখ ব্যবসায়ী এবং কাজাখের রাষ্ট্রপতি নুরসুলতান নাজারবায়েভ এর মধ্য কন্যা। নাজারবায়েভা জন্মগ্রহণ করেছিলেন তেমিরতাউ, কাজাখ এসএসআর, সোভিয়েত ইউনিয়ন তে। জনসাধারণ না হয়েও তিনি কাজাখস্তানের চতুর্থ ধনী ব্যক্তি, যার ভাগ্য প্রায় ১.৩ বিলিয়ন ডলার।

ব্যক্তিগত জীবন
--------------

তিনি তৈমুর কুলিবায়েভকে বিয়ে করেছেন, এবং এই দম্পতির তিন সন্তান রয়েছে: একটি ছেলে ও দুই মেয়ে। তার স্বামী কাজাখস্তানের একজন বিশিষ্ট ব্যবসায়ী, তিনি কাজাখস্তানের তৃতীয় ধনী এবং বিশ্বের ৯৭৩ তম ধনী ব্যক্তি।

তথ্যসূত্র
---------

1. 1 2  "Государство | Общественные деятели | Кулибаева Динара"। Biografia.kz। ২০১৪-০১-১১ তারিখে মূল থেকে আর্কাইভ করা। সংগ্রহের তারিখ ২০১৪-০২-০২।
2. ↑  "World's Billionaires 2011"। Forbes.com। ২০১২-০৪-১৮। সংগ্রহের তারিখ ২০১৪-০২-০২।
3. ↑  ""Самұрық-Қазына" АҚ ақпараттық-талдамалық порталы"। Sk.kz। ২০১২-০৪-২৬ তারিখে মূল থেকে আর্কাইভ করা। সংগ্রহের তারিখ ২০১৪-০২-০২।
4. ↑   । এপ্রিল ৩০, ২০১০ তারিখে মূল থেকে আর্কাইভ করা। সংগ্রহের তারিখ ডিসেম্বর ২৫, ২০১১।  `|শিরোনাম=` অনুপস্থিত বা খালি (সাহায্য)
5. ↑  "Timur Kulibaev"। *Forbes*। ২০১২-০৪-১৮। সংগ্রহের তারিখ ২০১৪-০২-০২।
মোনাকো
মোনাকোর জীবনযাত্রার মান বিশ্বের সর্বোচ্চগুলির একটি। পর্যটন ও সেবা প্রধান দুইটি অর্থনৈতিক খাত। প্রতি বছর লক্ষ লক্ষ পর্যটক মোনাকোর সমুদ্র সৈকত, ক্যাসিনো, বিভিন্ন শিল্পকলা প্রদর্শনী, নৌবিহার ও অন্যান্য আকর্ষণের টানে ছুটে আসেন।

মোনাকোতে করের পরিমাণ খুবই কম এবং ব্যাংক অ্যাকাউন্টের গোপনীয়তা অত্যন্ত শক্ত বলে এখানে অনেক বিদেশী লোক নাগরিক হয়েছেন এবং তাদের অর্থ গচ্ছিত রেখেছেন। মোনাকোর নাগরিকদের কোন আয়কর প্রদান করতে হয় না। কর্পোরেশনদের উপর করের পরিমাণ ন্যূনতম, এবং এ কারণে অনেক আন্তর্জাতিক কোম্পানি মোনাকোতে দফতর খুলেছে। তবে ফ্রান্স সরকার মোনাকার ব্যাংকিং ও কর নীতির তীব্র সমালোচক; ফ্রান্সের মতে এর ফলে ব্যবসা প্রতিষ্ঠান ও ব্যক্তিরা কর এড়াতে সক্ষম হয়েছে।

সম্প্রতি মোনাকো কিছু হালকা শিল্পে বিনিয়োগ করেছে। এগুলি মূলত ফোঁভিয়েই শহরে অবস্থিত। বিভিন্ন শিল্পের মধ্যে ঔষধ, সুগন্ধী, প্রসাধনী, ইলেকট্রনিক যন্ত্রপাতি, কাগজ ও কার্ড, বস্ত্র ও টেক্সটাইল এবং প্লাস্টিক দ্রব্যের কারখানাগুলি উল্লেখযোগ্য।

মোনাকো ফ্রান্সের সাথে একটি কাস্টমস বা শুল্ক ইউনিয়ন গঠন করেছে। যদিও মোনাকো ইউরোপীয় ইউনিয়নের সদস্য রাষ্ট্র নয়, তা সত্ত্বেও এর মুদ্রা ইউরো। মোনাকোর শ্রমশক্তি অস্থায়ী; শ্রমিকেরা মূলত ইতালি ও ফ্রান্স থেকে আসে।

| * দে
* স
মোনাকোর বিভিন্ন বিষয়ের নিবন্ধসমূহ |
| --- |
| ইতিহাস  •  প্রশাসনিক অঞ্চল  •  ভূগোল  •  অর্থনীতি  •  রাজনীতি  •  বৈদেশিক সম্পর্ক  •  সরকার ব্যবস্থা  •  জনপরিসংখ্যান  •  সংস্কৃতি  •  পরিবহন ব্যবস্থা  •  পর্যটন  •  সামরিক বাহিনী  •  ভাষা  •  ধর্মবিশ্বাস  •  বর্ষপঞ্জী  •  সংবাদপত্র  •  বিশ্ববিদ্যালয়সমূহ  •  জাতীয় পতাকা  •  জাতীয় সঙ্গীত  •  নগর  •  শিল্পকলা  •  খেলাধুলা  •  শিক্ষাব্যবস্থা  •  জাতীয় প্রতীক  •  সাহিত্য  •  জাতীয় দিবস |

| * দে
* স
 ইউরোপের অর্থনীতি |
| --- |
| সার্বভৌম দেশ | 
* অস্ট্রিয়া
* অ্যান্ডোরা
* আইসল্যান্ড
* আজারবাইজান
* আর্মেনিয়া
* আলবেনিয়া
* ইউক্রেন
* ইতালি
* এস্তোনিয়া
* কাজাখস্তান
* ক্রোয়েশিয়া
* গ্রিস
* চেক প্রজাতন্ত্র
* জর্জিয়া
* জার্মানি
* ডেনমার্ক
* তুরস্ক
* নরওয়ে
* নেদারল্যান্ডস
* পর্তুগাল
* পোল্যান্ড
* প্রজাতন্ত্রী আয়ারল্যান্ড
* ফিনল্যান্ড
* ফ্রান্স
* বসনিয়া ও হার্জেগোভিনা
* বুলগেরিয়া
* বেলজিয়াম
* বেলারুশ
* ভ্যাটিকান সিটি
* মন্টিনিগ্রো
* মলদোভা
* মাল্টা
* মোনাকো
* ম্যাসেডোনিয়া প্রজাতন্ত্র
* যুক্তরাজ্য
* রাশিয়া
* রোমানিয়া
* লাতভিয়া
* লিথুয়ানিয়া
* লিশটেনস্টাইন
* লুক্সেমবুর্গ
* সাইপ্রাস
* সান মারিনো
* সার্বিয়া
* সুইজারল্যান্ড
* সুইডেন
* স্পেন
* স্লোভাকিয়া
* স্লোভেনিয়া
* হাঙ্গেরি

 |
যব-যুম রূপে হেরুক। গঙ্গারাম মন্দির যাদুঘরে প্রদর্শন করা।
**যব-যুম** (তিব্বতি : ཡབ་ཡུམ། আক্ষরিক অর্থে, "পিতা-মা") হল ভারত, ভুটান, নেপাল এবং তিব্বতের তিব্বতি বৌদ্ধ শিল্পে একটি সাধারণ প্রতীক। এটি প্রজ্ঞা এবং করুণার আদিম মিলনকে প্রতিনিধিত্ব করে, ইন্দ্রের জালের ধারণা ব্যবহার করে আন্তঃপ্রবেশ বা "সমন্বয়" (তিব্বতি: জুং-'জুগ; সংস্কৃত: যুগানদ্ধ) এর অনুরূপ ধারণার মাধ্যমে একজন পুরুষ দেবতা ও তার স্ত্রী সহচরীর সাথে মিলন হিসাবে চিত্রিত করা হয়।  পুরুষ চিত্রটি করুণা এবং দক্ষ উপায়ের প্রতিনিধিত্ব করে, ও নারী অংশীদার অন্তর্দৃষ্টির প্রতিনিধিত্ব করে। যব-যুমে নারী বসে থাকে পুরুষের কোলে। একটি অনুরূপ চিত্রের একটি বিরল উপস্থাপনা রয়েছে তবে বিপরীতভাবে, পুরুষ নারীর কোলে বসে আছে, যাকে বলা হয় **যুম-যব**।

তথ্যসূত্র
---------

1. ↑  Neville, Robert C. (1987).New metaphysics for eternal experience, Journal of Chinese Philosophy 14, 357-370
2. ↑  Simmer-Brown, J. (২০০২)। *Dakini's Warm Breath: The Feminine Principle in Tibetan Buddhism*। Shambhala। পৃষ্ঠা 159। আইএসবিএন 978-0-8348-2842-1। সংগ্রহের তারিখ ১৮ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পাওল কুট** ( Pawl Kut ) ভারতের  মিজোরাম-এর একটি উৎসব। এই উৎসব ডিসেম্বর মাসে অনুষ্ঠিত হয়। পাওল (বাংলায় পোয়াল, সংস্কৃতে পালল) মানে "খড়"। তাই পাওল কুট মানে খড় কাটার উৎসব। এই উৎসব সাধারণত ডিসেম্বর মাসে ফসল তোলার দুই দিন পরে পালন করা হয়। এটি একটি গুরুত্বপূর্ণ উৎসব। মিজোরামের অন্যতম প্রধান উৎসবও বটে।

ইতিহাস
------

পাওল কুট উৎসবের ইতিহাস বেশ প্রাচীন। প্রায় ১৪৫০ সাল থেকে ১৭০০ সালের সময় মিজোরামের লোকেরা যখন টিয়াউ ( Tiau ) নদীর কাছে বাস করত সেইসময় থেকে এই উৎসবের সূচনা হয়। পর পর তিন বছর মারাত্মক দুর্ভিক্ষ দেখা দেয়। চতুর্থ বছরে, প্রচুর ফসল হয়। ঐ বছর লোকেরা প্রচুর ফসল হওয়ার জন্য পাওল কুট উৎসব পালন করে সর্বশক্তিমান ঈশ্বরকে ধন্যবাদ জানায়।

পালনরীতি
--------

মাংস এবং ডিম এই উৎসবের ভোজে প্রথাগতভাবে দেওয়ার চল আছে। চাওনঘাট নামে পরিচিত একটি অনুষ্ঠান এই উৎসবের সময় পালন করা হয়। চাওনঘাট অনুষ্ঠানের সময় মা এবং তার বাচ্চাদের পাওল কুটের উদ্দেশ্যে বিশেষভাবে নির্মিত একটি স্মৃতি বেদীতে বসানো হয়। মা তার বাচ্চাদের মাংস এবং ডিম খাওয়ান। বাচ্চারা তাদের মাকে ডিম এবং মাংস খাওয়ায়।.

তথ্যসূত্র
---------

1. ↑  Barthakur, Dilip Ranjan (২০০৩)। *The Music And Musical Instruments of North Eastern India*। Mittal Publications। পৃষ্ঠা 55। আইএসবিএন 978-81-7099-881-5। সংগ্রহের তারিখ ৮ আগস্ট ২০১২।
2. ↑  Pachuau, Rintluanga (২০০৯)। *Mizoram: A Study in Comprehensive Geography* (ইংরেজি ভাষায়)। Northern Book Centre। আইএসবিএন 9788172112646।
3. ↑  Lalthangliana, B.। *Culture and folklore of Mizoram*। আইএসবিএন 9788123026589। সংগ্রহের তারিখ ১০ ডিসেম্বর ২০১৮।
**কেসিঙ্গা** (ইংরেজি: Kesinga) ভারতের ওড়িশা রাজ্যের কালাহান্দি জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২০°১২′ উত্তর ৮৩°১৪′ পূর্ব﻿ / ﻿২০.২° উত্তর ৮৩.২৩° পূর্ব﻿ / 20.2; 83.23। সমুদ্র সমতল হতে এর গড় উচ্চতা হল ১৮৭ মিটার (৬১৩ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে কেসিঙ্গা শহরের জনসংখ্যা হল ১৬,৯১৪ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে কেসিঙ্গা এর সাক্ষরতার হার বেশি।

এই শহরের জনসংখ্যার ১৫% হল ৬ বছর বা তার কম বয়সী।

তথ্যসূত্র
---------

1. ↑  "Kesinga"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
জ্লা-বা-র্গ্যাল-ম্ত্শান
**জ্লা-বা-র্গ্যাল-ম্ত্শান** (তিব্বতি: ཟླ་བ་རྒྱལ་མཚན, ওয়াইলি: *zla ba rgyal mtshan*) (১৪৯৯-১৫৮৭) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম পে-গ্লিং-থুগ্স-স্রাস (ওয়াইলি: *pe gling thugs sras*) উপাধিধারী বৌদ্ধ ভিক্ষু ছিলেন।

সংক্ষিপ্ত জীবনী
---------------

জ্লা-বা-র্গ্যাল-ম্ত্শান ১৪৯৯ খ্রিষ্টাব্দে জন্মগ্রহণ করেন। তার পিতা পে-মা-গ্লিং-পা (ওয়াইলি: *pe ma gling pa*) তিব্বতী বৌদ্ধধর্মের ইতিহাসে অন্যতম বিখ্যাত গ্তের-স্তোন ছিলেন। তার মাতার নাম ছিল স্রিদ-থার (ওয়াইলি: *srid thar*)। পিতার নিকট হতে তার দ্বারা আবিষ্কৃত ব্লা-মা-নোর-বু-র্গ্যা-ম্ত্শো (ওয়াইলি: *bla ma nor bu rgya mtsho*), থুগ্স-র্জে-ছেন-পো-মুন-সেল-স্গ্রোন-মে (ওয়াইলি: *thugs rje chen po mun sel sgron me*) এবং কুন-ব্জাং-দ্গোংস-'দুস (ওয়াইলি: *kun bzang dgongs 'dus*) নামক গ্রন্থগুলি সম্বন্ধে শিক্ষালাভ করেন। তিনি ভূটানের বিস্তীর্ণ অঞ্চলে ধর্ম শিক্ষাপ্রদান করেন। এছাড়া তিনি ছু-স্মাদ (ওয়াইলি: *chu smad*) অঞ্চলে ল্হুন-গ্রুব-ব্দে-দ্ব্যাংস (ওয়াইলি: *lhun drub bde dbyangs*) বৌদ্ধবিহার এবং ম্খেং (ওয়াইলি: *mkheng*) অঞ্চলে দ্গোংস-স্তোদ-গ্সের-গ্যি-ল্হা-খাং (ওয়াইলি: *dgongs stod gser gyi lha khang*) বৌদ্ধবিহার প্রতিষ্ঠা করেন। ১৮৮৬ খ্রিষ্টাব্দে কূলগাংরি পর্বতের পাদদেশে ৮৮ বছর বয়সে তার মৃত্যু হয়।

তথ্যসূত্র
---------

1. ↑  Rigdzin, Karma (এপ্রিল ২০১১)। "The First Peling Tukse, Dawa Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১২-২৩।

|
|  |
| পূর্বসূরী-- | **জ্লা-বা-র্গ্যাল-ম্ত্শান  প্রথম পে-গ্লিং-থুগ্স-স্রাস** | উত্তরসূরীন্যি-জ্লা-র্গ্যাল-ম্ত্শান |
|

| * দে
* স
পে-গ্লিং-থুগ্স-স্রাস |
| --- |
| 
* ১) জ্লা-বা-র্গ্যাল-ম্ত্শান
* ২) ন্যি-জ্লা-র্গ্যাল-ম্ত্শান
* ৩) ন্যি-জ্লা-ক্লোং-য়াংস
* ৪) ব্স্তান-'দ্জিন-'গ্যুর-মেদ-র্দো-র্জে
* ৫) 'গ্যুর-মেদ-ম্ছোগ-গ্রুব-দ্পাল-'বার
* ৬) ব্স্তান-'দ্জিন-ছোস-ক্যি-ন্যি-মা
* ৭) কুন-ব্জাং-'গ্যুর-মেদ-র্দো-র্জে
* ৮) কুন-ব্জাং-ঝিল-গ্নোন-ব্ঝাদ-পা-র্ত্সাল
* ৯) থুব-ব্স্তান-দ্পাল-'বার
* ১০) থেগ-ম্ছোগ-ব্স্তান-পা'ই-র্গ্যাল-ম্ত্শান

 | জ্লা-বা-র্গ্যাল-ম্ত্শান |
মানচিত্রে প্যারাগুয়ে
প্যারাগুয়ের পূর্বাংশে আদিতে স্থানীয় আদিবাসী গুয়ারানি জাতির লোকেরা বাস করত। ১৬শ শতকে এখানে স্পেনীয় ঔপনিবেশিকদের আগমন ঘটে। বর্তমানে প্যারাগুয়ে স্পেনীয় ও গুয়ারানি সংস্কৃতির মিলনস্থল।

প্যারাগুয়ে ১৮১১ সালে স্বাধীনতা লাভ করে। এর আগে এটি একটি স্পেনীয় উপনিবেশ ছিল। প্যারাগুয়ের স্বাধীনতা-পরবর্তী ইতিহাস সংঘাতময় এবং কর্তৃত্বপরায়ণ শাসন এর মূল বৈশিষ্ট্য। দেশটি দক্ষিণ আমেরিকার মহাদেশের ইতিহাসের তিনটি প্রধান যুদ্ধে দুইটিতে অংশ নেয়। প্রথমটি ছিল ১৮৬৫ সাথে শুরু হওয়া ত্রি-মৈত্রী যুদ্ধ। ঐ বছর প্যারাগুয়ে তার শক্তিশালী প্রতিবেশী রাষ্ট্র আর্জেন্টিনা, ব্রাজিল ও উরুগুয়ের সাথে একটি ধ্বংসাত্মক যুদ্ধে লিপ্ত হয়। ১৮৭৯ সালে এই সহিংস যুদ্ধের অবসান ঘটলেও এতে প্যারাগুয়ের অর্ধেক লোকই মৃত্যবরণ করে। এছাড়াও যুদ্ধের ফলস্বরূপ প্যারাগুয়ে তার ভূ-আয়তনের এক-চতুর্থাংশ হারায়। ১৯৩২ সাল থেকে ১৯৩৫ সাল পর্যন্ত প্যারাগুয়ে বলিভিয়ার সাথে যুদ্ধে লিপ্ত হয়, যার নাম ছিল চাকো যুদ্ধ। ১৯৪৭ সালে দেশটিতে একটি গৃহযুদ্ধ সংঘটিত হয়। ২০শ শতকের মাঝামাঝি প্যারাগুয়ে সামরিক প্রধান আলফ্রেদো স্ত্রোসনারের সামরিক স্বৈরতন্ত্রের জন্য কুখ্যাত হয়ে ওঠে। স্ত্রোসনার ১৯৫৪ সালে ক্ষমতা দখল করেন এবং তার সময়ে অনেক ক্ষমতাচ্যুত স্বৈরশাসক এবং জার্মানির নাৎসি রাজনৈতিক দলের প্রাক্তন সদস্যরা প্যারাগুয়েতে রাজনৈতিক আশ্রয়লাভ করে। স্ত্রোসনার ১৯৮৯ সাল পর্যন্ত ক্ষমতায় থাকেন, যে বছর একটি সামরিক অভ্যুত্থানে তার পতন ঘটে। তখন থেকে প্যারাগুয়ে ধীরে ধীরে গণতন্ত্রের দিকে যাত্রা শুরু করে। স্ত্রোসনার প্যারাগুয়ের জনগণের মধ্যে আতঙ্ক ও নিজমত চেপে রাখার যে সংস্কৃতি সৃষ্টি করেন, তা থেকে তারা কেবল ২১শ শতকে এসেই উত্তরণ করতে শুরু করেছে। ১৯৯৩ সালে দেশটিতে ১৯৫৪ সালের পর প্রথমবারের মত একজন বেসামরিক রাষ্ট্রপতি নির্বাচিত হন। তবে প্যারাগুয়ে এখনও রাজনৈতিক অস্থিরতা এবং অর্থনৈতিক সমস্যার মধ্যে নিমজ্জিত। ১৯৯৯ সালে উপরাষ্ট্রপতিকে হত্যা করা হয়। এছাড়া দুর্নীতির অভিযোগে অভিযুক্ত প্রাক্তন রাষ্ট্রপতি হুয়ান কার্লোস ওয়াসমোসি (১৯৯৩-১৯৯৮) এবং লুইস গোনসালেস মাকচি (১৯৯৯-২০০৩)-র বিচারে শাস্তি হয়। ২০০৮ সালে প্যারাগুয়ের কোলোরাদো পার্টি ১৯৪৭ সালের পরে প্রথমবারের মত ক্ষমতা হারায়; তার আগে এটি অবিচ্ছিন্নভাবে বিশ্বের সবচেয়ে দীর্ঘসময় ধরে দেশ শাসনকারী রাজনৈতিক দল ছিল। তবে ২০১৩ সালে দলটি আবার ক্ষমতায় ফেরত আসে।

তথ্যসূত্র
---------


  


| * দে
* স
প্যারাগুয়ের বিভিন্ন বিষয়ের নিবন্ধসমূহ |
| --- |
| ইতিহাস  •  প্রশাসনিক অঞ্চল  •  ভূগোল  •  অর্থনীতি  •  রাজনীতি  •  বৈদেশিক সম্পর্ক  •  সরকার ব্যবস্থা  •  জনপরিসংখ্যান  •  সংস্কৃতি  •  পরিবহন ব্যবস্থা  •  পর্যটন  •  সামরিক বাহিনী  •  ভাষা  •  ধর্মবিশ্বাস  •  বর্ষপঞ্জী  •  সংবাদপত্র  •  বিশ্ববিদ্যালয়সমূহ  •  জাতীয় পতাকা  •  জাতীয় সঙ্গীত  •  নগর  •  শিল্পকলা  •  খেলাধুলা  •  শিক্ষাব্যবস্থা  •  জাতীয় প্রতীক  •  সাহিত্য  •  জাতীয় দিবস |

| * দে
* স
দক্ষিণ আমেরিকার ইতিহাস |
| --- |
| সার্বভৌম রাষ্ট্র | আর্জেন্টিনা  •  ইকুয়েডর  •  উরুগুয়ে  •  কলম্বিয়া  •  গায়ানা  •  চিলি  •  ত্রিনিদাদ ও টোবাগো১  •  পানামা১  •  প্যারাগুয়ে  •  পেরু  •  ব্রাজিল  •  বলিভিয়া  •  ভেনেজুয়েলা  •  সুরিনাম |  |
| অধীনস্থ এলাকাসমূহ | আরুবা১ / ওলন্দাজ অ্যান্টিল দ্বীপপুঞ্জ১ (নেদারল্যান্ড্‌স)  •  ফকল্যান্ড দ্বীপপুঞ্জ / দক্ষিণ জর্জিয়া ও দক্ষিণ স্যান্ডউইচ দ্বীপপুঞ্জ১ (যুক্তরাজ্য)  •  ফরাসি গায়ানা (ফ্রান্স) |
| ১ কিছু অঞ্চল উত্তর আমেরিকাতে পড়েছে। |
**অমূল্য শাহ** বা **আমির আলী** (জন্ম:১৮৭৯ - মৃত্যু:১৯৫২) ছিলেন লালন শাহ এর বাউল ধারার পরবর্তী প্রজন্মের অন্যতম প্রধান বাউল। তার পারিবারিক নাম আমির আলী হলেও তরুণ বয়স হতেই তিনি অমূল শাহ নামে পরিচিতি পাওয়ায় সে নামেই সকল প্রচার, প্রকাশনায় ও সমাজে পরিচিত। মূল নামে তার পরিচয় নাই বল্লেই চলে।

জন্ম
----

অমূল্য শাহ ১৮৭৯ সালে (১২৮৬ বঙ্গাব্ধ) মহেশপুর উপজেলার নওদাগাঁয়ে জম্মগ্রহণ করেন। পিতা খোশতোন আলী ও মাতা রাহাতন নেছার দু’পুত্র।

শিক্ষা-দীক্ষা
-------------

প্রাথমিক শিক্ষা সমাপ্ত করে তিনি মহেশপুরের হরিদাস বৈরাগীর কাছে রাগসঙ্গীতে পারদর্শী হয়ে উঠেন। যন্ত্রসঙ্গীতেও তাঁর দক্ষতা জম্মে। কলকাতায় তিনি উচ্চাঙ্গ সঙ্গীতে তালিম নেন। পরে তিনি বর্ধমান-বীরভূমের বৈষ্ণব-বাউলদের সংস্পর্শে আসেন। তিনি কীর্তন ও বাউল গানের প্রতি আকৃষ্ট হন। পরবর্তীতে তিনি হরিণাকুন্ডু উপজেলার হরিয়ারঘাটার খোদাবকশ শাহের আখড়ায় যান। এ আখড়ায় লালন সঙ্গীতের প্রতি তিনি আসক্ত হন।

উপাধি লাভ
---------

আমির আলী মরমী ভাবসাধনায় ও কণ্ঠসঙ্গীতে অসামান্য দক্ষতা অর্জন করায় তার দীক্ষাগুরু জহুর শাহ কর্তৃক ‘অমূল্য’ নামে ভূষিত হন।

অবদান
-----

তিনি লালন সঙ্গীত সংগ্রহ এবং সুর আয়ত্ত করার ক্ষেত্রে অনন্য অবদান রেখে গেছেন। তার ত্রিশ বছরের সাধনা জীবনের অবদানকে লালন সঙ্গীত প্রচার ও সাধারণ সমাজে জনপ্রিয় সঙ্গীতের মর্যাদা লাভের একটি বিশেষ মাধ্যম রুপে স্মরণ করা হয়ে থাকে।

উল্লেখযোগ্য গান
---------------

অমূল্য শাহ শুধু সঙ্গীত শিল্পীই নন বরং ছিলেন গীতিকারও। তার রচিত দু’টি উল্লেখযোগ্য গানঃ

1. পাখি উড়ে গেল, সাধের পিঞ্জর ভাঙ্গিয়া,
2. তোরা ধর গো ধর আমার প্রাণবন্ধুরে,

লোকমুখে ছড়িয়ে থাকা তার অসংখ্য লোকসংগীত আজও সংগৃহীত হয়নি।

মৃত্যু
------

ভাবসঙ্গীতের বিশেষ ব্যক্তিত্ব অমূল্য শাহ ১৯৫২ সালে মৃত্যু বরণ করেন।

তথ্যসূত্র
---------

1. 1 2 3 4 5 6  বিডিএডইনফো, খুলনা বিভাগ। "অমূল্য শাহ (১৮৭৯-১৯৫২)"। ২ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।
2. ↑  বাংলাদেশ জাতীয় তথ্য বাতায়ন, ঝিনাইদহ জেলা। "প্রখ্যাত ব্যক্তিত্ব"। ২৫ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।
3. 1 2 3  Tigernews24 (জানুয়ারী ১৩, ২০১৪)। "মানবতার জন্য মরমী কবি খোদা বকশ শাহ'র মৃত্যুবার্ষিকী"। [*স্থায়ীভাবে অকার্যকর সংযোগ*]
ঊনবিংশ শতাব্দীতে নির্মিত মায়াদেবীর মূর্তি
**মায়াদেবী** বা রানী মায়াদেবী (ইংরেজি **Queen Māyā of Sakya** (Māyādevī) (সংস্কৃত: मायादेवी) বৌদ্ধধর্মের প্রবর্তক গৌতম বুদ্ধের মাতা ছিলেন।

সংক্ষিপ্ত পরিচিতি
-----------------

মায়াদেবী কোলীয় গণের একজন সুন্দরী রাজকন্যা ছিলেন। তার পিতার নাম ছিল অঞ্জন এবং মাতার নাম ছিল যশোধরা। তিনি ও তার ভগিনী মহাপজাপতি গোতমী উভয়েই তাদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন।

সিদ্ধার্থ গৌতমের জন্ম
---------------------

স্বপ্নদৃষ্ট শ্বেত হস্তীর মায়াদেবীর গর্ভে প্রবেশ
বৌদ্ধ প্রবাদ অনুসারে, এক পূর্ণিমা রাত্রে প্রাসাদে ঘুমন্ত অবস্থায় মায়াদেবী স্বপ্ন দেখেন যে, চারজন দেবতা তাকে হিমালয়ের কোলে এক পবিত্র সরোবরে স্নান করিয়ে পবিত্র বস্ত্র পরিধান করিয়ে সুগন্ধি ও ফুল দিয়ে তাকে সজ্জিত করে তোলেন। এরপর এক শ্বেত হস্তী শুঁড়ে একটি শ্বেত পদ্ম ধারণ করে তাকে তিনবার প্রদক্ষিণ করে ডানদিক থেকে তার গর্ভে প্রবেশ করে। এই স্বপ্নদর্শনের পরে মায়াদেবীর গর্ভাবস্থা উপস্থিত হয় বলে প্রবাদ। শাক্যদের প্রথা অনুসারে গর্ভাবস্থায় মায়াদেবী শ্বশুরালয় কপিলাবস্তু থেকে পিতৃরাজ্যে যাবার পথে অধুনা নেপালের তরাই অঞ্চলের অন্তর্গত লুম্বিনী গ্রামে এক শালগাছের তলায় সিদ্ধার্থের জন্ম দেন। তার জন্মের পর বা সপ্তম দিনে মায়াদেবীর জীবনাবসান হয়।

তথ্যসূত্র
---------


উইকিমিডিয়া কমন্সে **মায়াদেবী** সংক্রান্ত মিডিয়া রয়েছে।

1. ↑  Shaw, Miranda (২০০৬)। *Buddhist Goddesses of India*। Princeton University Press। পৃষ্ঠা 38। আইএসবিএন 978-0-691-12758-3।
2. ↑   *Buddhist Goddesses of India by Miranda Shaw (Oct 16, 2006) আইএসবিএন ০-৬৯১-১২৭৫৮-১ pages 45-46*
3. ↑  *History of Buddhist Thought* by E. J. Thomas (Dec 1, 2000) আইএসবিএন ৮১-২০৬-১০৯৫-৪ pages
4. ↑  "Life of Buddha: Queen Maha Maya's Dream (Part 1)"। *Buddhanet.net*। সংগ্রহের তারিখ ২০১২-০৩-০৯।

| * দে
* স
গৌতম বুদ্ধ |
| --- |
| 
* বৌদ্ধধর্ম
* মূল শিক্ষা
	+ চতুরার্য সত্য
	+ অষ্টাঙ্গিক মার্গ
	+ মধ্যপন্থা
	+ উপদেশ
* শিষ্যবর্গ
	+ দশ প্রধান শিষ্য
* দৃশ্য চতুষ্টয়
* অভিনিষ্ক্রমণ
* পরিবার
	+ মায়া
	+ শুদ্ধোদন
	+ মহাপজাপতি গোতমী
* স্মৃতিবিজড়িত স্থান
	+ লুম্বিনী, বোধগয়া, বোধিবৃক্ষ, মহাবোধি মন্দির
	+ তীর্থস্থান
* অলৌকিক ক্ষমতা ও ক্রিয়াকলাপ
* জন্মদিন
* ভবিষ্যদ্বাণী
* শারীরিক বৈশিষ্ট্য
* মৃত্যু
* দেহাবশেষ
	+ চৈত্য
	+ দন্ত
	+ পদচিহ্ন
* বুদ্ধমূর্তি
* মূর্তিবিদ্যা
* চলচ্চিত্র
* বিশ্বের ধর্মে
	+ হিন্দুধর্মে

 |
| 
* কমন্স পাতা কমনস
* উইকিউক্তি পাতা উইকিউক্তি

 |
মূল মধ্যরেখা ও নিরক্ষরেখা বরাবর পৃথিবীর দ্বিখণ্ডিত করা চিত্র।
পূর্ব গোলার্ধ ও পশ্চিম গোলার্ধ প্রদর্শনকারী একটি মানচিত্র।
**পৃথিবীর গোলার্ধ** শব্দ যুগল ভূগোল এবং মানচিত্রাঙ্কনবিদ্যায় ব্যবহৃত হয়; এর দ্বারা পৃথিবীকে দুটি অংশে বিভক্ত করা হয়। *গোলার্ধ* শব্দটির উত্‌পত্তি প্রাচীন গ্রীক শব্দ "ἡμισφαίριον" হতে, যা প্রাচীন ল্যাটিন শব্দ "hēmisphairion"-কে নির্দেশ করে; এর অর্থ 'একটি গোলকের অর্ধেক' ("half of a sphere")।

অক্ষাংশ বা দ্রাঘিমাংশ চিহ্নিতকরণের দ্বারা এই জাতীয় বিভাগগুলি সবচেয়ে সাধারণভাবে প্রদর্শন করা হয়:

* উত্তর–দক্ষিণ
	+ উত্তর গোলার্ধ : নিরক্ষরেখার উত্তরের অর্ধাংশ,
	+ দক্ষিণ গোলার্ধ : নিরক্ষরেখার দক্ষিণের অর্ধাংশ।

* পূর্ব–পশ্চিম
	+ পূর্ব গোলার্ধ : মূল মধ্যরেখার পূর্বে এবং ১৮০তম দ্রাঘিমার পশ্চিমে অবস্থিত অর্ধাংশ,
	+ পশ্চিম গোলার্ধ : মূল মধ্যরেখার পশ্চিমে এবং ১৮০তম দ্রাঘিমার পূর্বে অবস্থিত অর্ধাংশ।

পূর্ব – পশ্চিমে বিভক্তিকে সাংস্কৃতিক ও ধর্মীয় দৃষ্টিকোণ থেকেও দেখা হয়, এর ফলে এদেরকে দুইটি সাংস্কৃতিক ও ধর্মীয় গোলার্ধে বিভক্ত করা যায়।

যাইহোক, অন্যান্য বিভক্তিগুলির মধ্যে এই গ্রহটিকে তার প্রধান গঠনকারী ভৌগোলিক বৈশিষ্ট্যের ভিত্তিতে দুই ভাগে বিভক্ত করা যায়:

* জল–স্থল
	+ জল গোলার্ধ : পৃথিবীর সম্ভাব্য জলীয় আধারের অর্ধাংশ,
	+ স্থল গোলার্ধ : পৃথিবীর সম্ভাব্য স্থল আধারের অর্ধাংশ।

The Land Hemisphereস্থল গোলার্ধ।The Water Hemisphereজল গোলার্ধ।The Land Hemisphere is at the top, and the Water Hemisphere is at the bottom.স্থল গোলার্ধ উর্ধে এবং জল গোলার্ধ নিম্নে।The Land Hemisphere is at the top and the Water Hemisphere is at the bottomস্থল গোলার্ধ উর্ধে এবং জল গোলার্ধ নিম্নে।

সূর্যের উদয়াস্ত অনুসারে পৃথিবীকে দিন এবং রাত - এই দুই গোলার্ধে বিভক্ত করা যেতে পারে।

আরও দেখুন
---------

* অ্যান্টার্কটিকা
	+ দক্ষিণ মেরু
* উত্তর মহাসাগর
	+ উত্তর মেরু
* পৃথিবীর ভৌগোলিক কেন্দ্র
* পূর্ব গোলার্ধ
* জল ও স্থল গোলার্ধ
* উত্তর গোলার্ধ
* দক্ষিণ গোলার্ধ
* পশ্চিম গোলার্ধ

তথ্যসূত্র
---------

1. ↑  "Hemisphere"। সংগ্রহের তারিখ ৭ আগস্ট ২০২১।
2. ↑  Boggs, S. W. (১৯৪৫)। "This Hemisphere"। *Journal of Geography*। **৪৪**: ৩৪৫–৩৫৫। ডিওআই:10.1080/00221344508986498।  অজানা প্যারামিটার `|ইস্যু=` উপেক্ষা করা হয়েছে (সাহায্য)

বহিঃসংযোগ
---------

 উইকিমিডিয়া কমন্সে পৃথিবীর গোলার্ধ সম্পর্কিত মিডিয়া দেখুন।


| * দে
* স
পৃথিবীর গোলার্ধ |
| --- |
| 
* উত্তর গোলার্ধ
* দক্ষিণ গোলার্ধ
* পূর্ব গোলার্ধ
* পশ্চিম গোলার্ধ
* জল ও স্থল গোলার্ধ

 |
| 
* **উইকিপিডিয়া বই বই:পৃথিবীর গোলার্ধ**
* **প্রবেশদ্বার প্রবেশদ্বার:ভূগোল**
* **কমন্স:পৃথিবীর গোলার্ধের মানচিত্র**

 |
মায়লাদা সুসরি
**মায়লাদা সুসরি** (থাই: เมลดา สุศรี) বা **বো** (โบว์) একজন থাই গায়ক, অভিনেত্রী এবং মডেল। তিনি ২০১০ থেকে ২০১৩ সাল পর্যন্ত গার্ল গ্রুপ কিস মি ফাইভ-এর একজন গায়ক ছিলেন। ২০১৩ সালে থাই সুপারমডেল প্রতিযোগিতা জেতার পর, তিনি ২০২০ সালের মে পর্যন্ত তাদের একচেটিয়া অভিনেত্রী হওয়ার জন্য চ্যানেল ৭ এর সাথে চুক্তিবদ্ধ হন। ২০২০ সালের জুনে, তিনি আনুষ্ঠানিকভাবে চ্যানেল ৩ এর সাথে চুক্তিবদ্ধ হন।

কর্মজীবন
--------

বো ২০০৪ সালে স্মার্ট কিডস প্রতিযোগিতায় অংশগ্রহণের মাধ্যমে তার কর্মজীবন শুরু করেন। পরে ২০১০ সালে তিনি কিস মি ফাইভ-এর সদস্য হিসাবে কামিকাজে *রেকর্ডের* অধীনে একজন গায়িকা হিসাবে আত্মপ্রকাশ করেন, যেখানে তিনি কিটি চিচা, বাম পাকাকন্যা, গেইল নাচা এবং মাইল্ড কৃত্তিয়ার সাথে আত্মপ্রকাশ করেছিলেন।

তথ্যসূত্র
---------

1. ↑  "kiss me five เกิร์ลกรุ๊ป 5 สาว น่ารักเกินห้ามใจ"। *K@POOK!* (থাই ভাষায়)। সংগ্রহের তারিখ ১১ মে ২০২১।
2. ↑  "โบว์ เมลดา ประวัติ นางเอกดาวรุ่ง จากละคร ใยกัลยา"। *K@POOK!* (থাই ভাষায়)। ১১ ডিসেম্বর ২০১৪।

বহিঃসংযোগ
---------

* চ্যানেল ৭ -এ মায়লাদা সুসরি  ওয়েব্যাক মেশিনে আর্কাইভকৃত ২৭ মার্চ ২০১৯ তারিখে
* ইন্টারনেট মুভি ডেটাবেজে মায়লাদা সুসরি (ইংরেজি)
ননঞ্জনগুদ(কন্নড়ঃನಂಜನಗೂಡು)  দক্ষিণ ভারতের একটি অন্যতম তীর্থ ক্ষেত্র। নাঞ্জাঙ্গুর দক্ষিণের কাশী বলে পরিচিত কারণ এখানে রয়েছে প্রচুর মন্দির। এ সকল মন্দিরের মধ্যে ইতিহাস ঐতিহ্য শিল্পকলা সব কিছু মিলিয়ে অনন্য মন্দির শ্রীকান্তেশ্বরা মন্দির। এটি একটি শিব মন্দির। এমন্দিরটি নাঞ্জুগুরেশ্বর মন্দির বলেও পরিচিত।

কিংবদন্তি
---------

নাঞ্জু (ನಂಜು) একটি কন্নড় শব্দ যার অর্থ বিষ। আর নাঞ্জুগুরেশ্বরা (ನಂಜುಂಡೇಶ್ವ) অর্থ বিষের রাজা (হলাহল)। সমুদ্র মন্থনের সময় মহাদেব বিষ পান করে নীলকণ্ঠ রূপ ধারণ করেন। সেখান থেকেই এ নামটি এসেছে। এভাবেই এ শহরের নাম হয় নাঞ্জুগুড় বা মাহাদেবের বাসস্থান। এ শহরটি কপিলা নদীর তীরে অবস্থিত।

ইতিহাস
------

বর্তমানের মন্দিরটি গঙ্গা রাজা নির্মাণ করেন নবমশতকে। বলা হয় এ মন্দিরে গৌতম বুদ্ধ কিছুদিন ছিলেন এবং এখানে একটি শিব লিঙ্গ স্থাপন করেন। এ মন্দিরটিকে হাকিম নাঞ্জুগুরাও বলা হয়। কারণ এ মন্দিরে পূজা দিয়ে বাদশাহ টিপু সুলতান এবং তার পিতা হায়দার আলী তাদের নিজেদের খুব প্রিয় দুটি মুমূর্ষু- হাতির প্রাণ ফিরে পান।

প্রধান উৎসব
-----------

এ মন্দিরের সব থেকে বড় উৎসব রথ যাত্রা। স্থানীয় ভাবে একে বলা হয় জাদ্দাজাঠরে এবং চিক্কারা জাঠরে। এদিন মহাদেব,পার্বতী,গণেশ,সুব্রামানিয়া, চণ্ডীকেশ্বরা পাঁচটি রথে নিয়ে পূজা করা হয়। হাজার হাজার ভক্ত সমাবেশ হন এবং শহরের রাস্তায় তারা দড়ি দিয়ে রথ টেনে নিয়ে যান।

তথ্যসূত্র
---------

1. ↑  Nanjangud"
2. ↑  Sri Srikanteshwara Temple in Nanjangud.Inf
3. ↑  Sri Srikanteshwara Temple in Nanjangud.Info
4. ↑  Architecture of Karnataka#Nanjangud Temple
5. ↑  Tourism page in Nanjangud Town Municipal Council
**তৃতীয় মুযাফফর মাহমুদ** ১২৮৪-১৩০০ সাল পর্যন্ত হামার আইয়ুবী আমির ছিলেন। তিনি ছিলেন মাানসুর মুহাম্মাদ দ্বিতীয়ের পুত্র, যার স্থলাভিষিক্ত তিনি। হামা এই সময়ে মামলুক সালতানাতের একটি করদরাজ্য আমিরাত ছিল।

জীবনী
-----

মুযাফফর ১২৯১ সালের আক্কা অবরোধে অংশ নিয়েছিলেন, ক্রাক দেস শেভালিয়ার্স থেকে একটি বড় ম্যাঙ্গোনেল শহরে আক্রমণকে সমর্থন করার জন্য নিয়ে এসেছিলেন। যদিও কয়েকটি ছোট ক্রুসেডার ছিটমহল টিকে ছিল, আক্কার পতন সিরিয়ায় ক্রুসেডার আমলের সমাপ্তি চিহ্নিত করে এবং এরপর মামলুকদের শাসন প্রতিদ্বন্দ্বিতাবিহীন ছিল।

১৩০০ সালে যখন তিনি মারা যান তখন হামা সংক্ষিপ্ত সময়ের জন্য সরাসরি মামলুক শাসনের অধীনে ছিল, কিন্তু ১৩১০ সালে মুযাফফরের চাচাতো ভাই আবুলফিদাকে আমির করা হয় এবং এটিই শহরে আইয়ুবীয়দের করদরাজ্যের চূড়ান্ত সময়কাল ছিল।

তথ্যসূত্র
---------

1. ↑  Studies in Islamic History and Civilisation: In Honour of Professor David Ayalon, Cana Ltd. Jerusalem 1986 p.169
2. ↑  Khair T. Leer M. Edwards J.D. and Ziadeh H. (eds.) Other Routes: 1500 Years of African and Asian Travel Writing, Signal Books Ltd. Oxford 2006 p.148
একটি অসম্পৃক্ত স্নেহজ ট্রাইগ্লিসেরাইডের উদাহরণ (C55H98O6)। বাম অংশ: গ্লিসারল; ডান অংশ, উপর থেকে নিচে: পালমিটিক অ্যাসিড, ওলেইক অ্যাসিড, আলফা-লিনোলেয়িক অ্যাসিড।
**ট্রাইগ্লিসেরাইড** এক ধরনের এস্টার জাতীয় জৈব যৌগ যা গ্লিসারল এবং তিনটি স্নেহজ অম্ল (ফ্যাটি অ্যাসিড) অণু নিয়ে গঠিত। 
ট্রাইগ্লিসেরাইড মানুষ ও অন্যান্য মেরুদণ্ডী প্রাণীর দেহে প্রাপ্ত চর্বি বা মেদের প্রধান উপাদান। এছাড়া এটি উদ্ভিজ্জ স্নেহ পদার্থ বা তেলেরও প্রধান উপাদান। 
মানবদেহের রক্তেও ট্রাইগ্লিসেরাইড থাকে। খাদ্যগ্রহণের পরে শর্করা বা মেদ পদার্থ থেকে প্রাপ্ত অতিরিক্ত শক্তি বা ক্যালরি মানুষের যকৃতে ট্রাইগ্লিসেরাইডে রূপান্তরিত হয় এবং এগুলি মেদকলার উপাদান হিসেবে জমা থাকে। মাত্রাতিরিক্ত ট্রাইগ্লিসারাইড উৎপাদিত হলে রক্তেও এর পরিমাণ বেড়ে যেতে পারে। এছাড়া মানবচর্মের ঘর্মমেদগ্রন্থি থেকে নিঃসৃত তৈলাক্ত পদার্থ বা সিবামেও ট্রাইগ্লিসেরাইড থাকে।

ট্রাইগ্লিসেরাইডগুলিতে সাধারণত সম্পৃক্ত ও অসম্পৃক্ত - এই দুই শ্রেণীতে ভাগ করা হয়। সম্পৃক্ত ট্রাইগ্লিসেরাইডের অণুতে C=C কার্যকরী দলটি অনুপস্থিত থাকে। অন্যদিকে অসম্পৃক্ত ট্রাইগ্লিসেরাইডের অণুতে এক বা একাধিক C=C কার্যকরী দল থাকে। অসম্পৃক্ত মেদগুলি সাধারণত কক্ষ তাপমাত্রায় তরল থাকে কারণ এগুলির গলনাঙ্ক নিম্ন।

রোগ
---

রক্তে মাত্রাতিরিক্ত ট্রাইগ্লিসেরাইড থাকলে হৃদরোগ, সন্ন্যাসরোগ (স্ট্রোক), ধমনীপ্রাচীর কঠিনীভবন (আর্থেরোস্ক্লেরোসিস), ইত্যাদি হতে পারে।

### নির্দেশনা

মার্কিন যুক্তরাষ্ট্রের জাতীয় কোলেস্টেরল শিক্ষা কর্মসূচি রক্তে ট্রাইগ্লিসেরাইডের মাত্রা সম্পর্কে নিম্নলিখিত নির্দেশনাগুলি প্রদান করেছে:

| মাত্রা | ব্যাখ্যা |
| --- | --- |
| (মিগ্রা/ডেলি) | (মিলিমোল/লি) |
| < ১৫০ | < ১.৭০ | স্বাভাবিক সীমা – নিম্ন ঝুঁকি |
| ১৫০–১৯৯ | ১.৭০–২.২৫ | স্বাভাবিক সীমার চেয়ে সামান্য বেশি |
| ২০০–৪৯৯ | ২.২৬–৫.৬৫ | কিছু ঝুঁকি |
| ৫০০ বা তার বেশি | > ৫.৬৫ | অতি উচ্চ – উচ্চ ঝুঁকি |

৮ থেকে ১২ ঘণ্টা উপবাসের পরে রক্তে ট্রাইগ্লিসেরাইডের মাত্রা পরীক্ষা করা হয়। আহারের পরে রক্তে ট্রাইগ্লিসেরাইডের মাত্রা সাময়িকভাবে বেশি থাকে।

মার্কিন হৃৎপিণ্ড সংস্থা (American Heart Association) হৃৎপিণ্ডের সুস্বাস্থ্য রক্ষার্থে রক্তে ট্রাইগ্লিসেরাইডের মাত্রা ১০০ মিগ্রা/ডেসিলিটার (১.১ মিলিমোল/লিটার) বা তার কম রাখতে সুপারিশ করেছে।

তথ্যসূত্র
---------

1. ↑  
"Nomenclature of Lipids"। IUPAC-IUB Commission on Biochemical Nomenclature (CBN)। সংগ্রহের তারিখ ২০০৭-০৩-০৮।
2. ↑  
Nelson, D. L.; Cox, M. M. (২০০০)। *Lehninger, Principles of Biochemistry*বিনামূল্যে নিবন্ধন প্রয়োজন (3rd সংস্করণ)। New York: Worth Publishing। আইএসবিএন 1-57259-153-6।
3. ↑  
Lampe, M. A.; Burlingame, A. L.; Whitney, J.; Williams, M. L.; Brown, B. E.; Roitman, E.; Elias, M. (১৯৮৩)। "Human stratum corneum lipids: characterization and regional variations"। *J. Lipid Res.*। **24** (2): 120–130। পিএমআইডি 6833889।
4. ↑  
"Triglycerides"। *MedlinePlus*। ২৬ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২০১৫-০৪-২৩।
5. ↑  Crawford, H. Micheal. *Current Diagnosis & Treatment Cardiology*. 3rd ed. McGraw-Hill Medical, 2009. p19
6. ↑  
"What's considered normal?"। *Triglycerides: Why do they matter?*। Mayo Clinic। ২৮ সেপ্টেম্বর ২০১২।
নারা ড্রীমল্যান্ড
**নারা ড্রীমল্যান্ড** (奈良ドリームランド, *Nara Dorīmurando*) জাপানের নারা এলাকার কাছাকাছি অবস্থিত একটি থিম পার্ক। এই পার্কটির ক্যালিফোর্নিয়ায় অবস্থিত ডিজনীল্যান্ডের আদলে ১৯৬১ সালে নির্মিত হয়। ২০০৬ সালের আগস্টে স্বল্প দর্শনার্থীর জন্য এই পার্কটি স্থায়ীভাবে বন্ধ করে দেওয়া হয়।

গঠন
---

নারা ড্রীমল্যান্ডের দূর্গ
এই পার্কটির প্রবেশপথ প্রায় ডিজনীল্যান্ডের অনুসরণে ডিজাইন করা হয়েছে। যার মধ্যে ট্রেন স্টেশন, মার্কিন যুক্তরাষ্ট্রে একটি প্রধান সড়ক এবং জনপ্রিয় স্লিপিং বিউটি ক্যাসেল অন্তর্ভুক্ত। এছাড়া এখানে একটি ম্যাটারহর্ন ধরনের পর্বত আছে, যার মধ্য দিয়ে আকাশ পথ চলাচল করার পাশাপাশি অটোপিয়া ধরনের রাইড এবং একটিমাত্র লাইনের রেলপথ অন্তুর্ভূক্ত। এছাড়া এই পার্কের নিজস্ব মাস্কটও আছে, Ran-chan এবং Dori-chan, এই দুইজন ভালুকের চামড়ার সদৃশ পোশাক পরিধান করে।

আকর্ষণ
------

কাঠের নির্মিত রোলার কোস্টার, আস্কা
বন্ধের পূর্বে এই পার্কের বেশ কিছু রাইড ছিল, যার মধ্যে অন্যতম হলঃ

* আস্কা, কোনি দ্বীপের দ্য সাইক্লোনে অবস্থিত একটি কাঠের নির্মিত রোলার কোস্টার।
* নাবিক কোস্টার, ইস্পাতের নির্মিত একটি রোলার কোস্টার
* ববস্লেগ, ম্যাটারহর্ন ববস্লাগের পরে নির্মিত একটি ইস্পাতের তৈরী রোলার কোস্টার
* ফান্টাসী কোস্টার
* কিড'স কোস্টার
* ফিগার-এইট, মনোরেল (একটিমাত্র লাইনের রেলপথ)
* অন্যান্য রাইডের মধ্যে ক্যারোজেল, স্মল পাওয়ার্ড কোস্টার, জঙ্গল ভ্রমণকারী ধরনের রাইড এবং একটি লগ ফ্লুম অন্তর্ভুক্ত।

উৎস
---

* Dreamland at Theme Park Review
* Dreamland[*স্থায়ীভাবে অকার্যকর সংযোগ*] at JCOM
* Dreamland at LaughingPlace

বহিসংযোগ
--------

* Exploring Nara Dreamland
* Photos of the abandoned park



  

টেমপ্লেট:Nara-geo-stub
**ক্যারল লমবার্ড** (জন্ম: **জেন অ্যালিস পিটার্স**; ৬ অক্টোবর ১৯০৮ - ১৬ জানুয়ারি ১৯৪২) ছিলেন একজন মার্কিন চলচ্চিত্র অভিনেত্রী। তিনি ১৯৩০-এর দশকে স্ক্রুবল হাস্যরসাত্মক চলচ্চিত্রে তার শক্তিধর ও প্রায়ই মূলধারার বাইরের চলচ্চিত্রে কাজের জন্য সর্বাধিক পরিচিত। তিনি ১৯৩০-এর দশকের শেষভাগে হলিউডের সর্বোচ্চ পারিশ্রমিক গ্রহীতা তারকা।

১৯৪২ সালে মাত্র ৩৩ বছর বয়সে এক বিমান দুর্ঘটনায় মারা গেলে লমবার্ডের কর্মজীবনের সমাপ্তি ঘটে। বর্তমান সাওময়ে তিনি স্ক্রুবল হাস্যরসাত্মক ধারার চলচ্চিত্রে ও মার্কিন হাস্যরসাত্মক ধারার চলচ্চিত্রের তার কাজের জন্য স্মরণীয়। তিনি আমেরিকান ফিল্ম ইনস্টিটিউটের করা ধ্রুপদী হলিউড চলচ্চিত্রশিল্পের সেরা নারী তারকা তালিকায় ২৩তম স্থান অধিকার করেন।

প্রারম্ভিক জীবন
---------------

### শৈশব

লমবার্ড ১৯০৮ সালের ৬ই অক্টোবর ইন্ডিয়ানা অঙ্গরাজ্যের ফোর্ট ওয়েনের ৭০৪ রকহিল স্ট্রিটে জন্মগ্রহণ করেন। খ্রিস্টধর্মে দীক্ষিত হওয়ার সময় তার নাম রাখা হয় জেন অ্যালিস পিটার্স। তার পিতা ফ্রেডরিক ক্রিশ্চিয়ান পিটার্স (১৮৭৫-১৯৩৫) এবং মাতা এলিজাবেথ জেইন "বেসি" (নাইট) পিটার্স (১৮৭৬-১৯৪২)। তিনি তার পিতামাতার তৃতীয় সন্তান ও একমাত্র কন্যা। তার বড় দুই ভাই ফ্রেডরিক চার্লস (১৯০২-১৯৭৯) ও জন স্টুয়ার্ট (১৯০৬-১৯৫৬)। তারা খুব ঘনিষ্ঠ ছিলেন এবং একসাথে বেড়ে ওঠেন। লমবার্ডের পিতামাতা দুজনেই ধনাট্য পরিবার থেকে এসেছেন এবং তিনি জীবনের শুরুতে আরাম-আয়েশে জীবনযাপন করেন। তার জীবনীকার রবার্ট ম্যাটজেন যাকে "রূপার চামচ যুগ" বলে অভিহিত করেন। তার পিতামাতার বৈবাহিক সম্পর্কে ফাটল ধরতে শুরু করলে ১৯১৪ সালের অক্টোবর মাসে তার মাতা সন্তানদের নিয়ে লস অ্যাঞ্জেলেসে চলে যান। যদিও এই দম্পত্তির মধ্যে বিবাহবিচ্ছেদ ঘটেনি, তথাপি তারা স্থায়ীভাবে আলাদা হয়ে যান। তার পিতার আর্থিক সহায়তার জন্য তাদের জীবনধারণ নিয়ে দুশ্চিন্তা করতে হয়নি। তারা লস অ্যাঞ্জেলেসের ভেনিস বুলেভারের নিকটবর্তী একটি অ্যাপার্টমেন্টে বসবাস করতেন।

তার জীবনীকার ওয়েস গেহরিং তাকে "স্বাধীনতচেতা টমবয়" বলে উল্লেখ করেন, কিশোরী লমবার্ড খেলাধুলার সাথে ঘনিষ্ঠভাবে জড়িত ছিলেন এবং চলচ্চিত্র দেখতে পছন্দ করতেন। ভার্জিল জুনিয়র হাই স্কুলে তিনি টেনিস, ভলিবল ও সাঁতারে অংশগ্রহণ করতেন এবং অ্যাথলেটিক্সে ট্রফি জয় করেন। ১২ বছর বয়সে তার এই শখ অপ্রত্যাশিতভাবে তাকে তার প্রথম পর্দায় কাজের সুযোগ এনে দেয়। বন্ধুদের সাথে বেসবল খেলারত অবস্থায় তিনি চলচ্চিত্র পরিচালক অ্যালান ডোয়ানের নজর কাড়েন। তিনি পরবর্তী কালে বলেন, "একটি দেখতে-সুন্দর ছোট টমবয়... অন্য বাচ্চাদের সাথে খেলা করছিল এবং বাকিদের চেয়ে ভালো বেসবল খেলছিল। এবং এই চলচ্চিত্রের জন্য আমার তার মত একজনকে দরকার ছিল।" তার মায়ের উৎসাহে লমবার্ড *আ পারফেক্ট ক্রাইম* (১৯২১) চলচ্চিত্রে একটি ছোট চরিত্রে অভিনয় করেন। তিনি দুইদিন সেটে ছিলেন, এবং মন্টে ব্লুর বোনের চরিত্রে অভিনয় করেন।

তথ্যসূত্র
---------

1. ↑  "AFI's 100 Years...100 Stars"। *এএফআই*। আমেরিকান ফিল্ম ইনস্টিটিউট। সংগ্রহের তারিখ ৬ অক্টোবর ২০১৯।
2. ↑  Indiana, Birth Certificates, 1907–1940
3. ↑  গেহরিং ২০০৩, পৃ. ১৯।
4. ↑  
ম্যাটজেন ২০০৩, p. ১; গেহরিং, p. ১৯.
5. 1 2  ওট ১৯৭২, পৃ. ১৬।
6. ↑  গেহরিং ২০০৩, পৃ. ২৫।
7. ↑  গেহরিং ২০০৩, পৃ. ২০।
8. 1 2  গেহরিং ২০০৩, পৃ. ২৭-২৮।
9. ↑  ওট ১৯৭২, পৃ. ১৭।

বহিঃসংযোগ
---------


উইকিমিডিয়া কমন্সে **ক্যারল লমবার্ড** সংক্রান্ত মিডিয়া রয়েছে।

* ইন্টারনেট মুভি ডেটাবেজে ক্যারল লমবার্ড উইকিউপাত্তে এটি সম্পাদনা করুন (ইংরেজি)
* টার্নার ক্লাসিক মুভিজ ডেটাবেজে ক্যারল লমবার্ড উইকিউপাত্তে এটি সম্পাদনা করুন (ইংরেজি)
**দিনেশ মোঙ্গিয়া** (হিন্দি: दिनेश मोंगिया; এই শব্দ সম্পর্কেউচ্চারণ (সাহায্য·তথ্য); জন্ম: ১৭ এপ্রিল ১৯৭৭) হলেন একজন প্রাক্তন ভারতীয় ক্রিকেটার এবং রাজনীতিবিদ। মোঙ্গিয়া ভারতের হয়ে সীমিত ওভারের আন্তর্জাতিকে অংশগ্রহণ করেছেন।

ঘরোয়া ক্রিকেট
--------------

ঘরোয়া ক্রিকেটে মোঙ্গিয়া ৫০-এর কম গড়ে ৮,১০০ রান করেছেনন এবং তার সর্বোচ্চ রান অপরাজিত ৩০৮ রান।

২০০৪ সালে স্টুয়ার্ট ল আহত হলে বিদেশী খেলোয়াড় হিসেবে ল্যাঙ্কাশায়ারের সাথে চুক্তিবদ্ধ হয়েছিলেন। ২০০৫ সালে লিসেস্টারশায়ার কর্তৃক পূর্ণ-সময়ের চুক্তিতে তাকে চুক্তিবদ্ধ করা হয়েছিল।

মোঙ্গিয়া ল্যাসিংস বিশ্ব একাদশ দলের হয়ে খেলেছেন। তিনি বর্তমানে বিলুপ্ত হওয়া ইন্ডিয়ান ক্রিকেট লিগের চণ্ডীগড় লায়ন্সের হয়েও খেলেছেন।

প্রথম ভারতীয় টি২০ খেলোয়াড়
----------------------------

মোঙ্গিয়াই প্রথম ভারতীয় ক্রিকেটার, যিনি টি-২০ ম্যাচ খেলেছেন। ২০০৪ সালে তিনি ল্যাঙ্কাশায়ারের হয়ে খেলেছেন।

আন্তর্জাতিক ক্রিকেট
-------------------

২০০১ সালে অস্ট্রেলিয়ার বিপক্ষে মোঙ্গিয়ার ওডিআই অভিষেক হয়েছে, তবে তার পঞ্চম ম্যাচে তিনি ইংল্যান্ডের বিপক্ষে তার প্রথম অর্ধ-শতক (৭৫ বলে ৭১) করেছেন। অভিষেকের প্রায় এক বছর পর ২০০২ সালে তিনি তার প্রথম ও একমাত্র সেঞ্চুরি (জিম্বাবুয়ের বিপক্ষে মাত্র ১৪৭ বলে অপরাজিত ১৫৯) তুলে নিয়ে ম্যান অব দ্য ম্যাচের পুরস্কার লাভ করেছেন। ঐ সফরে তিনি ম্যান অব দ্য সিরিজ নির্বাচিত হয়েছিলেন।

তিনি ২০০৩ ক্রিকেট বিশ্বকাপ দলে ফিরে ডাক পেয়েছিলেন, যেখানে ভারত অস্ট্রেলিয়ার বিপক্ষে ফাইনালে পরাজিত হয়েছিলেন। কিন্তু একের পর এক নিম্নমানের পারফরম্যান্সের পর ২০০৫ সালের এপ্রিলে তাকে ভারতীয় দল থেকে বাদ দেওয়া হয়।

২০০৬ সালে শ্রীলঙ্কায় ত্রিদেশীয় সিরিজের জন্য তিনি আবার ভারতীয় দলে ডাক পেয়েছিলেন। তবে, কলম্বোতে একটি বোমা বিস্ফোরণের কারণে এবং অবিরাম বৃষ্টির কারণে তৃতীয় দল দক্ষিণ আফ্রিকা থেকে সরে যাওয়ার কারণে প্রতিযোগিতাটি প্রভাবিত হয়েছিল। এর পরিবর্তে, মোঙ্গিয়া ২০০৬ সালের সেপ্টেম্বর মাসে মালয়েশিয়ায় অস্ট্রেলিয়া ও ওয়েস্ট ইন্ডিজের বিরুদ্ধে ত্রিদেশীয় সিরিজে সুযোগ পেয়েছিলেন, যেখানে তিনি অস্ট্রেলিয়ার বিরুদ্ধে গ্রুপ পর্বের শেষ খেলায় অপরাজিত ৬৮ রান করেছিলেন, যদিও ভারত খেলাটি হেরে গিয়েছিল এবং ফাইনালে পৌঁছাতে পারেনি।

রাজনীতি
-------

২০২২ পাঞ্জাব বিধানসভা নির্বাচনের পূর্বে ২০২১ সালের ডিসেম্বর মাসে মোঙ্গিয়া ভারতীয় জনতা পার্টিতে যোগডান করেছেন।

তথ্যসূত্র
---------

1. ↑  "Full Scorecard of Leics vs Lancashire North Group 2004 – Score Report"। *ESPNcricinfo*। সংগ্রহের তারিখ ১৭ নভেম্বর ২০২১।
2. ↑  "Former cricketer Dinesh Mongia joins BJP ahead of Punjab assembly polls"। ২৮ ডিসেম্বর ২০২১।

বহিঃসংযোগ
---------

* ইএসপিএনক্রিকইনফোতে দিনেশ মোঙ্গিয়া উইকিউপাত্তে এটি সম্পাদনা করুন (ইংরেজি)


| * দে
* স
ভারত দল – ২০০২ আইসিসি চ্যাম্পিয়ন্স ট্রফি (যৌথ শিরোপা) |
| --- |
| 
* ৩ হরভজন
* ৫ দ্রাবিড় (উইঃ)
* ৭ শ্রীনাথ
* ৮ আগরকর
* ১০ তেন্ডুলকর
* ১১ কাইফ
* ১২ যুবরাজ
* ১৮ কুম্বলে
* ১৯ লক্ষ্মণ
* ২৮ মোঙ্গিয়া
* ৩৪ জহির
* ৪৪ শেওয়াগ
* ৬৪ নেহরা
* ৬৯ জেপি যাদব
* ৯৯ গাঙ্গুলী (অঃ)

* কোচ: জন রাইট
 | ভারত |

| * দে
* স
ভারত দল – ২০০৩ ক্রিকেট বিশ্বকাপ (রানার্স-আপ) |
| --- |
| 
* ১ হরভজন
* ২ দ্রাবিড়
* ৩ শ্রীনাথ
* ৪ আগরকর
* ৫ তেন্ডুলকর
* ৬ কাইফ
* ৭ যুবরাজ
* ৮ কুম্বলে
* ৯ প্যাটেল
* ১০ গাঙ্গুলি (অঃ)
* ১১ মঙ্গিয়া
* ১২ জহির
* ১৩ শেওয়াগ
* ১৪ নেহরা
* ১৫ বাঙ্গার
* কোচ: নিউজিল্যান্ড জন রাইট

 | ভারত |
**ক্যারলিন ক্রোল রেডি** (২ মে ১৯৪৯ - ১২ মে ২০২০) আমেরিকান ব্যবসায়িক নির্বাহী ছিলেন যিনি আমেরিকান প্রকাশনা সংস্থা সাইমন অ্যান্ড শুস্টার এর প্রেসিডেন্ট এবং সিইও হিসাবে দায়িত্ব পালন করেছিলেন।

প্রধান নির্বাহী থাকাকালীন, রেডি ট্রেড প্রকাশনার *পাবলিশার্স সাপ্তাহিক* ২০১৯ সালে প্রকাশনা শিল্পের পার্সন অফ দ্য ইয়ার হিসাবে মনোনিত হয়েছিলেন।  ২০১৮ সালে, তিনি পিইএন আমেরিকা পাবলিশার হনোরী হিসাবে স্বীকৃতি পেয়েছিলেন।

প্রাথমিক ও শিক্ষা জীবন
----------------------

ক্যারলিন জুডিথ ক্রল  জন্ম ওয়াশিংটন ডিসি- তে, মে ২, ১৯৪৯ সালে, হেনরি অগস্ট ক্রোল এবং তাঁর স্ত্রী মাইল্ড্রেড জোসেফিন (না মেনকে), কন্যা এবং নিকটবর্তী সিলভার স্প্রিং-এ বেড়ে ওঠেন , মেরিল্যান্ড তিনি মিডলবারি কলেজে স্নাতক পড়ার জন্য স্নাতক এবং ইন্ডিয়ানা বিশ্ববিদ্যালয় হিসাবে পড়াশোনা করেছিলেন, যেখানে তিনি ১৯৮২ সালে ইংরেজিতে পিএইচডি অর্জন করেছেন । । তাঁর গবেষণার শিরোনাম ছিল, *হাই ভিক্টোরিয়ান উপন্যাসের চরিত্র হিসাবে পাঠক: ভ্যানিটি ফেয়ারে পাঠক / লেখকের সম্পর্কের পড়াশোনা, ওয়ে ওয়ে লাইভ নাউ, মিডলমার্চ এবং অহংকার* । রিডির ডক্টরাল উপদেষ্টা ছিলেন ডোনাল্ড গ্রে ।

পেশা
----

রেডি ১৯৭৪ সালে সহায়ক অধিকার বিভাগের র‌্যান্ডম হাউস দিয়ে প্রকাশনা দিয়ে তার কর্মজীবন শুরু করেছিলেন, এবং শেষ পর্যন্ত সহযোগী প্রকাশক এবং এর মহকুমা, ভিনটেজ বুকসের প্রকাশক হয়েছিলেন।  তিনি অ্যাভন বুকসের প্রকাশক এবং প্রেসিডেন্ট হতে চলেছিলেন। 

১৯৯২ সালে, তিনি সাইমন এন্ড শুস্টার এর ট্রেড বিভাগের প্রেসিডেন্ট হিসাবে যোগদান করেন, তারপরে ২০০১ সালে অ্যাডাল্ট পাবলিশিং গ্রুপের সভাপতি হন। ২০০৮ সালে তাকে পুরো প্রকাশনা সংস্থার প্রধান নির্বাহী কর্মকর্তা করা হয়।

ব্যক্তিগত জীবন ও মৃত্যু
-----------------------

১৯৭৪ সালে, তিনি র‌্যান্ডম হাউসে যোগদানের আগে স্টিফেন রেডিকে বিয়ে করেছিলেন।  ক্যারোলিন রেডি ৭১ বছর বয়সে ১২ মে ২০২০ সালে নিউওয়াইয়ের সাউদাম্পটনে হৃদরোগে আক্রান্ত হয়ে মারা যান।

তথ্যসূত্র
---------

1. 1 2 3  "Simon & Schuster CEO Carolyn Reidy dies at 71, company says"। *AP NEWS*। মে ১২, ২০২০। সংগ্রহের তারিখ মে ১৩, ২০২০।
2. ↑  Maher, John (জানুয়ারি ১৬, ২০১৮)। "Stephen King, Carolyn Reidy to Be Honored at PEN Gala"। *Publishers Weekly*। সংগ্রহের তারিখ মে ১৩, ২০২০।
3. 1 2  León, Concepción de (মে ১২, ২০২০)। "Carolyn Reidy, the Head of Simon & Schuster, Is Dead at 71"। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ মে ১৩, ২০২০।
4. 1 2 3  Elizabeth Sleeman (২০০১)। *The International Who's Who of Women 2002*। Psychology Press। পৃষ্ঠা 473। আইএসবিএন 978-1-85743-122-3।
5. ↑  Pedersen, Erik (মে ১২, ২০২০)। "Carolyn Reidy Dies: Simon & Schuster President And CEO Was 71"। *Deadline* (ইংরেজি ভাষায়)। সংগ্রহের তারিখ মে ১৩, ২০২০।
6. ↑  "Carolyn Reidy, Simon & Schuster President and CEO, Dies at 71"। *The Hollywood Reporter* (ইংরেজি ভাষায়)। সংগ্রহের তারিখ মে ১৩, ২০২০।
7. ↑  de León, Concepción (মে ১২, ২০২০)। "Carolyn Reidy, the Head of Simon & Schuster, Is Dead at 71"। *New York Times*। সংগ্রহের তারিখ মে ১৫, ২০২০। [*স্থায়ীভাবে অকার্যকর সংযোগ*]
**সেপেক্যাট জাগুয়ার** একটি অ্যাংলো-ফরাসি আক্রমণ জেট বিমান, যা মূলত ব্রিটিশ রয়েল এয়ার ফোর্স ও ফরাসী বিমানবাহিনী ঘনিষ্ঠ বিমান সমর্থনে এবং পারমাণবিক স্ট্রাইক ভূমিকার জন্য ব্যবহৃত হয়। এটি এখনও ভারতীয় বিমানবাহিনীতে সংস্কারের আকারে ব্যবহার করা হচ্ছে।

প্রাথমিকভাবে ১৯৬০-এর দশকে হালকা স্থল আক্রমণ ক্ষমতা সহ জেট প্রশিক্ষক বিমান হিসাবে কল্পনা করা হয়, শীঘ্রই বিমানের প্রয়োজনীয়তা পরিবর্তিত হয়ে সুপারসনিক কর্মক্ষমতা, পুনর্বিবেচনা ও কৌশলগত পারমাণবিক স্ট্রাইকের ভূমিকা অন্তর্ভুক্ত করা হয়। ফরাসী বিমানবাহিনীর জন্যও ক্যারিয়ার-ভিত্তিক বৈকল্পের পরিকল্পনা করা হয়, তবে সস্তার ডাসল্ট সুপার স্ট্যান্ডার্ডের কারণে এটি বাতিল করা হয়। উড়োজাহাজটি প্রথম বড় যৌথ অ্যাংলো-ফরাসী সামরিক বিমান কর্মসূচীগুলির মধ্যে একটি, ব্রুগুয়েট ও ব্রিটিশ এয়ারক্রাফ্ট কর্পোরেশনের মধ্যে একটি যৌথ উদ্যোগ *সিপেক্যাট* (সোসাইটি ইউরোপেন ডি প্রোডাকশন ডি ল'ভিয়েশন ইকোলে দে কম্ব্যাট এট ডি'পুই ট্যাকটিক) দ্বারা তৈরি করা হয়।

জাগুয়ার ভারত, ওমান, ইকুয়েডর ও নাইজেরিয়ায় রফতানি করা হয়। বিভিন্ন বিমানবাহিনীর সাথে জাগুয়ার মৌরিতানিয়া, চাদ, ইরাক, বসনিয়া এবং পাকিস্তানে অসংখ্য বিরোধ ও সামরিক অভিযানে ব্যবহৃত হয়, পাশাপাশি শীতল যুদ্ধ ও এর বাইরেও যুক্তরাজ্য, ফ্রান্স ও ভারতের জন্য প্রস্তুত পারমাণবিক সরবরাহ প্ল্যাটফর্ম প্রদান করে। উপসাগরীয় যুদ্ধে জাগুয়ার নির্ভরযোগ্যতার জন্য প্রশংসিত হয় এবং এটি মূল্যবান জোট সম্পদ ছিল। বিমানটি ফরাসি এয়ার ফোর্সের সাথে মূল স্ট্রাইক / আক্রমণ বিমান হিসাবে ২০০৫ সালের ১ জুলাই অবধি এবং রয়্যাল এয়ার ফোর্সের সাথে ২০০৭ সালের এপ্রিলের শেষ অবধি দায়িত্ব পালন করে। এটি আরএএফ-এর পানাভিয়া টর্নেডো ও ইউরোফাইটার টাইফুন এবং ফরাসী বিমানবাহিনীতে ডাসাল্ট রাফাল দ্বারা প্রতিস্থাপিত হয়।

তথ্যসূত্র
---------

1. ↑
2. ↑  Cohen and Dasgupta 2010, p. 83.

বহিঃসংযোগ
---------


উইকিমিডিয়া কমন্সে **সেপেকাট জাগুয়ার** সংক্রান্ত মিডিয়া রয়েছে।

* The SEPECAT Jaguar faqs.org
**কারিয়া বাগাং** (জন্ম: ২০ মার্চ ১৯৭৭)  একজন অরুণাচল প্রদেশের ভারতীয় রাজনীতিবিদ। 

২০১৪ সালের অরুণাচল প্রদেশ বিধানসভা নির্বাচনে শ্রীমতি বাগাং ছায়াংতাজো আসন থেকে ভারতীয় জাতীয় কংগ্রেসের প্রার্থী হয়ে বিনা প্রতিদ্বন্দ্বিতায় নির্বাচিত হয়েছিলেন।  ২৩ অক্টোবর ২০০৯-এ কারিয়া বাগাং ছায়াংতাজো আসনের প্রথম মহিলা বিধায়ক হন। তিনি অরুণাচল প্রদেশের দুই মহিলা বিধায়কের একজন। অন্য জন হলেন দাম্বুক আসনের থেকে নির্বাচিত শ্রীমতি গাম তায়েং।

আরো দেখুন
---------

অরুণাচল প্রদেশ বিধানসভা

তথ্যসূত্র
---------

1. ↑  "About Karya Bagang"। সংগ্রহের তারিখ ১২ সেপ্টেম্বর ২০১৬।
2. 1 2  CEO Arunachal Pradesh. *List of contesting candidates  ওয়েব্যাক মেশিনে আর্কাইভকৃত ২০১৪-০৮-০২ তারিখে*
3. ↑  *Assam Tribune*. *Congress wins 11 seats unopposed in Arunachal  ওয়েব্যাক মেশিনে আর্কাইভকৃত ২০১৪-০৪-২৯ তারিখে*
4. ↑  "Election results"। Election Commission of India, New Delhi। ৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৬।

বহিঃসংযোগ
---------

* কারিয়া বাগাং প্রোফাইল
* কার্যা বাগাং এফবি
**শ্রীবৎস গোস্বামী** (জন্ম - ১৮ মে ১৯৮৯) - একজন ভারতীয় ক্রিকেটার । তিনি একজন বাঁহাতি ব্যাটসম্যান এবং উইকেটরক্ষক। পশ্চিমবঙ্গর কলকাতা জেলার একটি হিন্দু পরিবারে তিনি জন্মগ্রহণ করেন। তার পিতার নাম প্রত্যূষ গোস্বামী। মাত্র ১১ বছর বয়সে তার ক্রিকেট জীবন শুরু হয়। ২০০৭ সালে অনূর্ধ্ব ১৯ বাংলা টিম এর জন্য তিনি মনোনীত হন, এবং ২০০৮ সালেই দক্ষিণ আফ্রিকায় অনুষ্ঠিত অনূর্ধ্ব ১৯ ত্রিদেশীয় প্রতিযোগিতায় ভারতীয় দলে তিনি ডাক পান। এই প্রতিযোগিতায় দক্ষিণ আফ্রিকার বিরুদ্ধে ৯৭ এবং বাংলাদেশ এর বিপক্ষে ১০৩ রান এর অসামান্য ২টি ইনিংস খেলেন, এর ফলস্বরূপ, ২০০৮ সালেই মালয়েশিয়ায় অনুষ্ঠিত অনূর্ধ্ব ১৯ বিশ্বকাপ প্রতিযোগিতায় ভারতীয় দলে সুযোগ পান। বিরাট কোহলি র নেতৃত্বাধীন ভারত এই প্রতিযোগিতায় চ্যাম্পিয়ন হয়, শ্রীবৎস গোস্বামী এই প্রতিযোগিতায় ২টি অর্ধশতরান করেন। সেমিফাইনালে নিউজিল্যান্ডর বিরুদ্ধে ৫১ রান এর ইনিংসটি সকলের দ্বারা প্রশংসিত হয়।

আইপিএলএ শ্রীবৎস গোস্বামী প্রথম তিন বছর রয়্যাল চ্যালেঞ্জারস ব্যাঙ্গালোর এর হয়ে খেলেন, এরপর পর্যায়ক্রমে কলকাতা নাইট রাইডার্স এবং রাজস্থান রয়্যালস এর হয়ে প্রতিনিধিত্ব করেন। ২০১৮ সাল এর আইপিএল এ ১ কোটি মূল্যের বিনিময়ে সানরাইজার্স হায়দ্রাবাদ তাকে কিনে নেয়।

| প্রতিযোগিতা | প্রথম শ্রেণি | লিস্ট এ | টী-২০ |  |
| --- | --- | --- | --- | --- |
| ম্যাচ | ৪২ | ৭২ | ৭২ |  |
| রান | ১৯৮৬ | ২৬৬৫ | ১৫১০ |  |
| গড় | ৩১.৫২ | ৩৯.৭৭ | ২৫.১৬ |  |
| ১০০/৫০ | ৪/৭ | ৬/১৩ | ০/৮ |  |
| ক্যাচ/ ষ্ট্যাম্প | ৯৮/১ | ৫৩/৬ | ৩১/৮ |  |
| সর্বাধিক রান | ২২৫\* | ১৪৯\* | ৮২\* |  |

তথ্যসূত্র
---------
***অনশ্বর*** বিভূতিভূষণ বন্দ্যোপাধ্যায় (১৮৯৪ - ১৯৫০) রচিত অন্তিম ও অসমাপ্ত উপন্যাস। বিভূতিভূষণ রচিত প্রথম ছয়টি অধ্যায়ের পর, বাকীর সপ্তম অধ্যায়টি সাহিত্যিক গজেন্দ্রকুমার মিত্র লিখলেও, অষ্টম অধ্যায় থেকে শেষ পর্যন্ত লেখেন বিভূতিপুত্র তারাদাস বন্দ্যোপাধ্যায়। পরবর্তীকালে 'বিভূতি উপন্যাস সমগ্র ( ২য় খন্ড)' এ রচনাটি অন্তর্ভুক্ত হয়।

নামকরণ
------

পিতা-পুত্রের এক নিবিড়, স্বতঃস্ফূর্ত ও অকৃত্রিম ভালবাসার বন্ধনকে কেন্দ্র করে গড়ে উঠেছে এই উপন্যাসের কাহিনী। মানুষ নশ্বর, কিন্তু তার হৃদয়ের স্নেহপ্রীতি অবিনশ্বর, তা জন্ম-মৃত্যুর সীমানা পেরিয়ে জীবনের এপার থেকে মৃত্যুর ওপার পর্যন্ত বিস্তৃত। একেই সম্ভবত 'অনশ্বর' আখ্যা দিয়েছেন বিভূতিভূষণ।

বিষয়বস্তু
----------

প্রথম ছয় অধ্যায়ের মধ্যে আমরা দেখতে পাই, দেশভাগ পরবর্তী প্রেক্ষাপটে গ্রাম থেকে পুত্র শ্যামলাল-রূপ চারাটিকে নির্মূল করে নিয়ে এক অজানা রাজ্যে পাড়ি দিলেন পিতা রামলাল - তাকে স্থিতি করে মহীরূহে পরিণত করবেন এই আশায়। এই সূচনা-পর্বটুকু লিখে যেতে পেরেছিলেন লেখক।

সময়োচিত উপলব্ধি
----------------

গ্রামের গন্ডি ছাড়িয়ে বৃহত্তর ক্ষেত্রে যাবার আহ্বান শুধু নয়, এর মধ্যে সময়োচিত একটি চিন্তা ও অনুভূতি অবিচল চিত্তে প্রকাশ করেছিলেন মানবপ্রেমিক ও সমাজসচেতন লেখক এই রচনায় -

> 
> '"পশ্চিমবঙ্গে আর কিছু হবে না, উদ্বাস্তু বহু এসেচে, যেখানে সেখানে গাছতলায় মাঠে শ্মশানে পড়ে মরচে। কেউ তাদের দিকে তাকায় না। কদিন ওদের এমন কষ্ট ভোগ করতে হবে কে জানে? যা নেবার ওরাই নিক বাংলাদেশ থেকে। না নিলে ওরা খাবে কি? শ্যামকে নিয়ে সে বাংলাদেশ ছেড়ে চলে এসেচে, এতটুকু পশ্চিমবঙ্গে আর কুলোবে না সব বাঙালীর। বাইরে বেরিয়ে পড়তে হবে বাংলার লোকের। এতদিন পৈতৃক জমির বোনা ধানের ভাত খেয়ে চলেছে, কিন্তু তাতে আর চলবে না। যে অন্নকষ্টের তাড়নায় জগতের বড়ো বড় জাতি বাইরে গিয়ে ছোটো বড়ো উপনিবেশ স্থাপন করেচে, দূর দুর্গম মরুভূমিতে সোনার খনির সন্ধানে বেড়িয়েছে, রকি পর্বতের শৃঙ্গে উঠেছে পাখির ডিম খুঁজতে, ডুবোজাহাজে রত্ন সন্ধান করেচে, শক্ত হাতে বর্বরদের সঙ্গে যুদ্ধ করে জঙ্গল কেটে আশ্রয় নির্মাণ করেচে, বাঙালীকে তাদের মতো হতে হবে।"
> 
> 
>

তথ্যসূত্র
---------

* 'বিভূতি উপন্যাস সমগ্র (২য় খন্ড)' - উপন্যাস পরিচয়, পৃ: ১১৮৪ - ১১৮৫ ।